Ola M. Hestenes

Ola M. Hestenes (født 3. august 1919 på Hestenesøyra i Gloppen kommune, død 21. april 2008 på Sandane) var en norsk bonde, sagbrukseier og politiker fra Senterpartiet. Han var fylkesordfører i Sogn og Fjordane fylke fra 1975 til 1987. Før dette var han ordfører i Gloppen kommune i perioden 1967 til 1975.

 Biografi 
Ola M. Hestenes var ikke den eneste Ola Hestenes i bygda på Hestenesøyra, og tradisjonen tro la han til sin fars fornavnsinitial som mellomnavn. Hans fars navn var Mathias Hestenes.

Hestenes ble den første fylkesordfører i Sogn og Fjordane etter ordningen med direkte valg av fylkesting i 1976. Han hadde en rekke med ulike styreverv i blant annet det lokale kraftselskapet og Nordfjord Folkemuseum. Han drev trelasthandel fra sitt sagbruk på Hestenesøyra, ei bygd beliggende på sørsiden av fjordåpningen til Gloppefjorden. 

Han hadde interesse for lokalhistorie, en hobby han dyrket som pensjonist.

Han var sønnesønn av Ola Mattiasson Hestenes, en bonde og jekteskipper, kalt «Skippar-Ola», som trafikkerte kysten fra Bergen til Harstad.

Referanser


Kategori:Norske bønder
Kategori:Sp-ordførere i Sogn og Fjordane
Kategori:Fylkesordførere i Sogn og Fjordane
Kategori:Ordførere i Gloppen
Kategori:Personer fra Gloppen kommune
Kategori:Fylkesordførere fra Sp